**ΑΣΚΗΣΗ 8**

**(ΕΓΓΡΑΦΕΣ ΤΑΚΤΟΠΟΙΗΣΗΣ)**

Στο προσωρινό ισοζύγιο της 31.12.2020 της εταιρείας συμβούλων επιχειρήσεων «Σ», εμφανίζονται τα υπόλοιπα λογαριασμών καθολικού πριν τις εγγραφές προσαρμογής:

|  |  |  |
| --- | --- | --- |
| 38.01.00.0000 | Ταμείο | 2540 |
| 32.02.01.0000 | Καταθέσεις όψεως | 37000 |
| 37.01.01.0000 | Προπληρωμένα ενοίκια | 3300 |
| 37.01.01.0002 | Προπληρωμένα ασφάλιστρα | 960 |
| 24.02.00.0000 | Πρώτες ύλες και υλικά | 1300 |
| 15.01.00.0000 | Έπιπλα και λοιπός εξοπλισμός | 20000 |
| 15.02.00.0000 | Σωρευμένες αποσβέσεις επίπλων | 1200 |
| 51.01.01.0000 | Γραμμάτια πληρωτέα | 5000 |
| 56.02.01.0000 | Προεισπραχθέντα έσοδα | 35650 |
| 40.07.00.0000 | Εταιρικό Κεφάλαιο | 40000 |
| 70.07.01.0024 | Πωλήσεις υπηρεσιών | 90860 |
| 60.01.00.0000 | Αμοιβές κι έξοδα προσωπικού | 66900 |
| 64.04.00.0024 | Τηλεπικοινωνίες | 2550 |
| 64.05.01.0000 | Ενοίκια | 11000 |
| 65.05.01.0000 | Διάφορα έξοδα τραπεζών | 4200 |

Στις 31.12.20 πρέπει να γίνουν οι ακόλουθες εγγραφές προσαρμογής:

1. Τους 11 πρώτους μήνες του έτους το ενοίκιο είχε καταχωρηθεί στο λογαριασμό Ενοίκια με το ποσό των 1000 € το μήνα. Την 1η Δεκεμβρίου όμως η επιχείρηση υπόγραψε ένα νέο μισθωτήριο συμβόλαιο και πλήρωσε προκαταβολικά το ενοίκιο 3 μηνών, ενώ το μηνιαίο μίσθωμα έγινε 1100 €. Αυτή η προπληρωμή χρεώθηκε στο λογαριασμό Προπληρωμένα Ενοίκια.
2. Ασφάλιστρα που έγιναν δουλευμένα στη διάρκεια του έτους ήταν συνολικά 710 €
3. Έγινε μια εκτίμηση του αποθέματος των αναλωσίμων στις 31/12 στα 450 €
4. Η διάρκεια ζωής των παγίων στοιχείων της επιχείρησης εκτιμάται στα 10 χρόνια από την ημερομηνία αγοράς τους. Δεν έχει καταχωρηθεί απόσβεση για το τρέχον έτος,
5. Οι τόκοι των γραμματίων πληρωτέων που οφείλονται ανέρχονται στο τέλος του έτους σε 100 €.
6. Στη διάρκεια του έτους ένα μέρος από τα προεισπραχθέντα έσοδα ύψους 32550 έγιναν δουλευμένα.
7. Η επιχείρηση έχει σαν αρχή να κόβει τιμολόγια στους πελάτες της μόνο όταν έχει τελειώσει η εργασία ή σε μόνιμες συνεργασίες κάθε έξι μήνες. Στις 31/12 βρίσκονται σε εξέλιξη εργασίες οργάνωσης επιχειρήσεων πελατών στις οποίες η μέχρι τώρα εργασία εκτιμάται 3000 € και δεν έχει τιμολογηθεί, ενώ ούτε οι πελάτες είχα προπληρώσει την επιχείρηση.
8. Στις 31/12 οφείλονται αμοιβές στο προσωπικό ύψους 2200 €.

Οφείλονται αμοιβές τρίτων 4800 €

***Ζητείται να διενεργηθούν οι σχετικές ημερολογιακές εγγραφές προσαρμογής των παραπάνω λογαριασμών.***