**ΑΣΚΗΣΗ 5**

**(ΓΕΓΟΝΟΤΑ ΠΟΥ ΑΦΟΡΟΥΝ ΠΑΓΙΑ ΣΤΟΙΧΕΙΑ)**

Στο βιβλίο απογραφών και ισολογισμών της εταιρείας «ΑΛΦΑ» Α.Ε. εμφανίζεται με 31.12.19 ένα φορτηγό αυτοκίνητό της καταχωρημένο ως εξής:

14 ΜΕΤΑΦΟΡΙΚΑ ΜΕΣΑ

14.01.10.0000 Φορτηγά Απογραφής 40.000

-14.02.10.0000 Σωρευμένες Αποσβέσεις Φορτηγών -15.000

Αναπόσβεστη Αξία 25.000

Στις 11.4.2020, συμφωνεί η εταιρεία «ΑΛΦΑ» Α.Ε. με την αντιπροσωπεία αυτοκινήτων NISSAN Α.Ε. να δώσει σε αυτή το παλαιό της φορτηγό αυτοκίνητο και να πάρει από αυτήν ένα καινούργιο φορτηγό.

Το καινούριο φορτηγό αυτοκίνητο έχει αξία 50.000 € πλέον ΦΠΑ 24%. Το παλαιό φορτηγό το παίρνει πίσω η αντιπροσωπεία αντί 30.000 € πλέον ΦΠΑ 24%.

Η διαφορά των 24.800 € διακανονίζεται ως εξής:

Για το ποσό των 5.172,38 € (4.800+372,38), η εταιρεία «ΑΛΦΑ» Α.Ε. θα εκδώσει επιταγή πληρωτέα με ημερομηνία λήξης 30.12.20, μόλις φτάσει στην επιχείρηση το καινούριο φορτηγό, και για το υπόλοιπο ποσό που είναι 20.000 € θα αποδεχθεί η εταιρεία «ΑΛΦΑ» Α.Ε., επίσης την ίδια μέρα, 2 συναλλαγματικές των 10.000 € η κάθε μία. Η πρώτη συναλλαγματική θα λήγει στις 31.12.20 και η δεύτερη συναλλαγματική στις 31.3.21.

Από την ημέρα έκδοσης του τιμολογίου της αντιπροσωπείας NISSAN Α.Ε. μέχρι τη λήξη της κάθε συναλλαγματικής θα υπολογίζεται και τόκος με επιτόκιο 12% ετησίως. Ο ΦΠΑ των τόκων θα καταβληθεί αμέσως.

Το νόμιμο ποσοστό απόσβεσης των φορτηγών αυτοκινήτων είναι 12% ετησίως.

Η εταιρεία «ΑΛΦΑ» Α.Ε. εξέδωσε τιμολόγιο για την πώληση του παλαιού της φορτηγού αυτοκινήτου στις 22.4.2020 και η αντιπροσωπεία στις 23.6.2020 εξέδωσε τιμολόγιο για την πώληση τους καινούργιου φορτηγού της αυτοκινήτου.

***Ζητείται να γίνουν όλες οι λογιστικές εγγραφές που αφορούν τα γεγονότα της αντικατάστασης του φορτηγού αυτοκινήτου της εταιρείας «ΑΛΦΑ» Α.Ε. στα βιβλία της .***