**ΑΣΚΗΣΗ 4**

**(ΓΕΓΟΝΟΤΑ ΠΟΥ ΑΦΟΡΟΥΝ ΠΑΓΙΑ ΣΤΟΙΧΕΙΑ)**

**14.1.2020**

Η επιχείρηση μας αγοράζει στις 14.1.20 από την εταιρεία παραγωγής επίπλων ΙΑΚΩΒΙΔΗΣ Ο.Ε., έπιπλα μεικτής αξίας 19.840 €. Η αγορά έγινε με μετρητά μέσω λογαριασμού όψεως.

Στις 19.11 του ίδιου έτους , λόγω αλλαγών που έγιναν στους χώρους του εργοστασίου της BIOTEC ΑΕ., τα πιο πάνω έπιπλα θεωρήθηκαν ακατάλληλα για χρήση στους χώρους αυτούς. Για το λόγο αυτό έγινε καινούρια συμφωνία με τους αρμόδιους της εταιρίας ΙΑΚΩΒΙΔΗΣ Ο.Ε.

Η συμφωνία έχει ως εξής: Τα παλαιά έπιπλα να επιστραφούν στην εταιρία ΙΑΚΩΒΙΔΗΣ Ο.Ε. αντί συνολικού τιμήματος 10.000 € πλέον ΦΠΑ 24%. Τα καινούρια που αγοράζει η εταιρεία μας θα έχουν συνολικό τίμημα 30.000 € συν ΦΠΑ 24%. Η διαφορά θα καταβληθεί σε μετρητά μέσω λογαριασμού όψεως. Η συμφωνία αυτή υλοποιήθηκε την ίδια μέρα.

**10.1.2020**

Η επιχείρηση μας αγοράζει με συμβολαιογραφικό έγγραφο ένα διαμέρισμα 100 τμ, από τον εργολάβο Α. Ελευθερίου που βρίσκεται στην οδό Σταδίου 10, Αθήνα. Η αξία του διαμερίσματος συμφωνήθηκε στα 125.000 €. Από το ποσό αυτό καταβλήθηκαν τα 52.000 € από καταθέσεις όψεως και για το υπόλοιπο ποσό πήρε η εταιρεία δάνειο από την ΕΤΕ, με επιτόκιο 12% ετησίως και εξοφλητέο σε 10 έτη. Η πρώτη δόση θα καταβληθεί στις 10/1 του επόμενου έτους.

Κατά την υπογραφή του συμβολαίου καταβλήθηκαν και τα εξής ποσά:

1. 17.500 € φόρος μεταβίβασης (η εφορία για τον υπολογισμό του φόρου μεταβίβασης εκτίμησε το ακίνητο στα 200.000 €)
2. 550 € χαρτόσημα και λοιπά έξοδα όπως αναγράφονται στο συμβόλαιο
3. 2.500 € η ακαθάριστη αμοιβή του συμβολαιογράφου Α. Αντωνίου, πλέον ΦΠΑ 24% 600 € σύνολο 3.100 €. Από το ποσό αυτό αφαιρείται ο παρακρατούμενος φόρος 20% και καταβάλλεται το υπόλοιπο καθαρό ποσό με επιταγή ημέρας.
4. 500 € καταβάλλονται στον δικηγόρο Ε. Ευαγγέλου ως έξοδα που πραγματοποίησε για την αγορά του διαμερίσματος αυτού. Επίσης καταβάλλεται με μετρητά και το ποσό της αμοιβής του 1.000 €, συν ΦΠΑ 24%. Υπολογίζεται και η σχετική παρακράτηση 20%.

Ο συντελεστής απόσβεσης του ακινήτου είναι 4% ετησίως.

**Ζητείται να γίνουν όλες οι λογιστικές εγγραφές που αφορούν τα παραπάνω γεγονότα μέχρι το τέλος της διαχειριστικής χρήσης.**