**ΜΗΧΑΝΟΓΡΑΦΗΜΕΝΗ ΛΟΓΙΣΤΙΚΗ ΙΙ**

**ΑΣΚΗΣΗ**

Κατά τη διάρκεια του 2020 η εμπορική επιχείρηση ‘ΑΒΓ Α.Ε.’ πραγματοποιεί τις παρακάτω οικονομικές συναλλαγές:

* **1/2/2020**: Αγορά εμπορευμάτων τύπου ‘ΕΜΠ1’ αξίας 30.000€ (πλέον Φ.Π.Α. 24%) από τον προμηθευτή Π1 με υπογραφή γραμματίων. Στην ονομαστική αξία των γραμματίων συμπεριλαμβάνονται και τόκοι ποσού 3.600€ ενώ η αποπληρωμή των γραμματίων θα γίνει σε 1 έτος.
* **1/3/2020**: Λήψη μακροπρόθεσμου δανείου από την τράπεζα «Εξέλιξη Α.Ε.» ποσού €100.000. Τα έξοδα και οι προμήθειες που παρακρατήθηκαν ανέρχονται στο ποσό των €1.000. Το ποσό που εισπράχθηκε κατατίθεται σε λογαριασμό όψεως της επιχείρησης στην τράπεζα «Εξέλιξη Α.Ε.». Το ετήσιο επιτόκιο ορίστηκε στο 7%.
* **1/4/2020**: Καταβλήθηκε στους εργαζόμενους, ως καθαρή αμοιβή, το ποσό των 10.000€. Οι μικτές αμοιβές ανέρχονταν στις 15.000€ εκ των οποίων 2.000€ παρακρατήθηκαν για φόρο εισοδήματος και 3.000€ για ασφαλιστικές εισφορές (στο Ι.Κ.Α.). Οι εργοδοτικές εισφορές (στο Ι.Κ.Α.) ανέρχονταν στο ποσό των 2.000€. Οι εισφορές στο Ι.Κ.Α. και η παρακράτηση φόρου θα εξοφληθούν αργότερα.
* **1/5/2020**: Πώληση εμπορευμάτων ‘ΕΜΠ1’ στον ΠΕΛ1 αντί 6.000€ (πλέον Φ.Π.Α. 24%) με 2 γραμμάτια ίδιας ονομαστικής αξίας και λήξης σε 3 μήνες. Στα γραμμάτια δε συμπεριλήφθησαν τόκοι.
* **1/6/2020**: Η εταιρεία προεξόφλησε το ένα γραμμάτιο του πελάτη στην τράπεζα «Εξέλιξη Α.Ε.» και το προϊόν της προεξόφλησης, ύψους 3.100€ κατατέθηκε στο λογαριασμό όψεως της επιχείρησης.
* **1/7/2020**: Προπληρωμή 12.000€ για ενοίκια 1 έτους (περιόδου 1/7/2020 – 30/6/2021) με επιταγή ημέρας.
* **1/8/2020**: Ο ΠΕΛ1 εξόφλησε το 1 γραμμάτιο στην εταιρεία ενώ η επιχείρηση έλαβε και ειδοποίηση από την τράπεζα ότι εξοφλήθηκαν τα ήδη προεξοφλημένα γραμμάτια εισπρακτέα από τον οφειλέτη (ΠΕΛ1).
* **1/9/2020**: Πώληση εμπορευμάτων ‘ΕΜΠ1’ στον ΠΕΛ2 αντί 8.000€ (πλέον Φ.Π.Α. 24%) το μισό τοις μετρητοίς και το υπόλοιπο με πίστωση 2 μηνών.
* **1/11/2020**: Πώληση εμπορευμάτων ‘ΕΜΠ1’ στον ΠΕΛ3 αντί 20.000€ (πλέον Φ.Π.Α. 24%) με πίστωση 10 μηνών. Η τιμή πώλησης με μετρητά είχε οριστεί στις 18.000€ (πλέον Φ.Π.Α. 24%).

Ζητούνται οι ημερολογιακές εγγραφές των παραπάνω συναλλαγών της επιχείρησης, χρησιμοποιώντας τεταρτοβάθμιους κωδικούς, όπως έχετε μάθει στο εργαστήριο της Μηχανογραφημένης Λογιστικής Ι. Επίσης σε κάθε εγγραφή θα πρέπει να αναγράφεται ο κωδικός κίνησης (Συμψηφιστική, Συμψηφιστική ΜΥΦ ή Ταμειακή).